Danny Kaye

David Daniel Kaminsky, bedre kendt som Danny Kaye (18. januar 1911 – 3. marts 1987) var en berømt amerikansk skuespiller, sanger og komiker. Ud over de mange filmroller var han bedst kendt for sine præstationer inden for fysisk komedie, særegne pantomimer og fremførelse af lynhurtige nonsenssange.

Danny Kaye medvirkede i 23 spillefilm, heriblandt The Kid from Brooklyn (1946), The Secret Life of Walter Mitty (1947), The Inspector General (1949), Hans Christian Andersen (1952), og – måske hans mest fuldendte præstation – The Court Jester (1956). Hans film var utroligt populære, især hans fremragende sange med rim og remser og sange som "Inchworm" og "The Ugly Duckling". Men særligt titelrollen i filmen Hans Christian Andersen indbragte ham stor berømmelse og nærmest heltestatus. Sangen "Wonderful Copenhagen" (med tekst og musik af Frank Loesser) stammer fra den film.

Danny Kayes berømmelse steg yderligere, da han under et PR-besøg i H. C. Andersens Hus i Odense i 1952 på opfordring af pressefotograferne lagde sig til rette i H.C. Andersens originale seng; billederne gik verden rundt. Han blev senere slået til ridder af Dannebrog for sin rolle i filmen. 

Ud over skuespilspræstationerne var han fra 1954 UNICEF's første ambassadør og modtog den franske Æreslegion i 1986 for sit lange virke for organisationen.

Æresbevisninger 
 Ridder af Æreslegionen
 Jean Hersholt Humanitarian Award (1981)
 Ridder af Dannebrog (1983)
 Asteroidebæltet 6546 Kaye blev opkaldt efter ham (1987)
 Danny Kaye har tre stjerner på Hollywood Walk of Fame for hans arbejde indenfor musik, radio og film.
 Danny Kaye blev slået til ridder af Dronning Margrethe II af Danmark i 1983 for hans 1952 skildring af Hans Christian Andersen i filmen af samme navn.
 Kennedy Center Honor (1984)
 Grand Marshal af Tournament of Roses Parade (1984)
 Æreslegionen (Chevalier of the Légion d'honneur), 24. februar 1986 for sit arbejde for UNICEF.
 Sangen "I Wish I Was Danny Kaye" på Miracle Legion's album Portrait of a Damaged Family fra 1996
 Den 23. juni 1987 blev Kaye efter sin død tildelt Presidential Medal of Freedom af USAs præsident Ronald Reagan. Medaljen blev modtaget af hans datter Dena.
 UNICEF's besøgscenter i New York er opkaldt efter Danny Kaye.
 I december 1996 udsendte tv-stationen PBS serien American Masters, med en særudgave om Danny Kayes liv.

Filmografi

Film

Fjernsyn 
 Autumn Laughter (1938) (eksperimentel fjersynsudsendelse)
 The Secret Life of Danny Kaye (1956) (See It Now særudgave)
 An Hour With Danny Kaye (1960 and 1961) (særudgaver)
 The Danny Kaye Show with Lucille Ball (1962) (særudgave)
 The Danny Kaye Show (1963–1967) (serie)
 Lucy Show: "Lucy Meets Danny Kaye" (1964) (gæsteoptræden)
 Here Comes Peter Cottontail (1971) (stemme)
 The Enchanted World of Danny Kaye: The Emperor's New Clothes (1972) (særudgave)
 An Evening with John Denver (1975) (særudgave)
 Pinocchio (1976 TV-musical) (1976) (special), direkte musikalsk tv-udsendelse med Sandy Duncan og Danny Kaye
 Peter Pan (1976) (special)
 The Muppet Show (1978) (gæsteoptræden)
 Disneyland's 25th Anniversary (1980) (gæsteoptræden)
 An Evening with Danny Kaye (1981) (særudgave)
 Skokie (1981)
 The New Twilight Zone: "Paladin of the Lost Hour" (1985) (gæsteoptræden)
 The Cosby Show: "The Dentist" (1986) (gæsteoptræden)

Sceneoptrædener 
 The Straw Hat Revue (1939) (Broadway)
 Lady in the Dark (1941) (Broadway)
 Let's Face It! (1941) (Broadway)
 Two by Two (1970) (Broadway)

Diskografi

Studiealbummer 
 The Five Pennies med Louis Armstrong (1959)
 Mommy, Gimme a Drinka Water (Orkestrering af Gordon Jenkins) (Capitol Records, 1959)

Soundtracks 
 Hans Christian Andersen (1980)

Lydbøger 
 Danny Kaye tells 6 stories from faraway lands (1960)

Opsamlinger 
 Selections From Irving Berlin&apos;s White Christmas (1954)

Referencer

Eksterne henvisninger 

 
 
 Remarks at the Presentation Ceremony for the Presidential Medal of Freedom, 23 June 1987 
 Royal Engineers Museum Danny Kaye i Korea 1952
 Literatur om Danny Kaye

Lyt 
 The Danny Kaye Show radio på Internet Archive.
 The Danny Kaye Show flere radioafsnit på Internet Archive.

Se 
 Danny Kaye i Danmark optagelser fra Kayes besøg i Danmark i 1952, Politikens filmjournal nr. 152, 1952
 The Inspector General for iPod på Internet Archive.
 The Inspector General på Internet Archive.

Skuespillere fra USA
Sangere fra USA
Komikere fra USA
Hollywood Walk of Fame
Riddere af Dannebrog
Jøder fra USA
Personer fra New York City
Riddere af Æreslegionen
Modtagere af Presidential Medal of Freedom